KOMMISSIONENS FORSLAG ÆNDRING

Ændring 1

Forlag til rammeafgørelse — ændringsretsakt Betragtning 6 a (ny)

(6a) EU's indsats i forbindelse med bekæmpelse af terrorisme bør foregå i tæt samarbejde med de lokale og regionale myndigheder, som bør spille en nøglerolle, særlig med hensyn til forebyggelse, i det omfang de personer, der anstifter og begår terrorhandlinger, bor i lokalsamfund og interagerer med disse samfunds befolkning og gør brug af deres serviceydelser og demokratiske redskaber.

Ændring 2

Forslag til rammeafgørelse — ændringsretsakt Betragtning 7

(7) Ifølge dette forslag skal der ske en kriminalisering af strafbare handlinger med forbindelse til terroraktivitet med henblik på at bidrage til det mere generelle politiske mål om at bekæmpe terrorisme ved at mindske udbredelsen af de materialer, der kan tilskynde mennesker til at begå terrorhandlinger. (7) Ifølge dette forslag skal der ske en kriminalisering af strafbare handlinger med forbindelse til terroraktivitet med henblik på at bidrage til det mere generelle politiske mål om at bekæmpe terrorisme ved at mindske udbredelsen af de materialer, som har til hensigt at og sandsynligvis vil tilskynde mennesker til at begå terrorhandlinger.

Ændring 3

Forlag til rammeafgørelse — ændringsretsakt Betragtning 10

(10) Der bør foretages en yderligere indbyrdes tilnærmelse af definition af terrorhandlinger, herunder strafbare handlinger med forbindelse til terroraktivitet, i alle medlemsstaterne, så den kommer til at omfatte en uberettiget og forsætlig offentlig opfordring til at begå en terrorhandling og uberettiget og forsætlig rekruttering til at begå terrorhandlinger og oplæring i at begå terrorhandlinger. (10) Der bør foretages en yderligere indbyrdes tilnærmelse af definition af terrorhandlinger, herunder strafbare handlinger med forbindelse til terroraktivitet, i alle medlemsstaterne, så den kommer til at omfatte en uberettiget og forsætlig offentlig tilskyndelse til at begå en terrorhandling og uberettiget og forsætlig rekruttering til at begå terrorhandlinger og oplæring i at begå terrorhandlinger. (Denne ændring vedrører hele forslaget til retsakt undtagen betragtning 9.).

Ændring 4

Forslag til rammeafgørelse — ændringsretsakt Betragtning 11

(11) Der bør fastsættes straffe og sanktioner for fysiske og juridiske personer, der har begået eller er ansvarlige for en uberettiget og forsætlig offentlig opfordring til at begå en terrorhandling eller uberettiget og forsætlig rekruttering til at begå terrorhandlinger eller oplæring i at begå terrorhandlinger. Disse former for adfærd bør kunne straffes på samme måde i alle medlemsstaterne, uanset om de er begået via internettet eller ej. (11) Der bør fastsættes straffe og sanktioner for fysiske og juridiske personer, der har begået en uberettiget og forsætlig offentlig tilskyndelse til en terrorhandling eller uberettiget og forsætlig rekruttering til at begå terrorhandlinger eller oplæring i at begå terrorhandlinger. Disse former for adfærd bør kunne straffes på samme måde i alle medlemsstaterne, uanset om de er begået via internettet eller ej.

Ændring 5

Forslag til rammeafgørelse — ændringsretsakt Betragtning 11 a (ny)

(11a) Rådets manglende evne til at nå til enighed om de processuelle rettigheder i straffesager hindrer et europæisk retligt samarbejde; denne fastlåste situation skal løses omgående.

Ændring 6

Forlag til rammeafgørelse — ændringsretsakt Betragtning 12

(12) Der bør fastsættes yderligere bestemmelser om straffemyndighed for at sikre, at offentlig opfordring til at begå en terrorhandling, rekruttering til at begå terrorhandlinger og oplæring i at begå terrorhandlinger kan retsforfølges effektivt, når de er rettet mod eller har resulteret i begåelse af en terrorhandling, der er underlagt en medlemsstats straffemyndighed. udgår

Ændring 7

Forslag til afgørelse — ændringsretsakt Betragtning 12 a (ny)

(12a) Denne rammeafgørelse supplerer Europarådets konvention om forebyggelse af terrorisme af 16. maj 2005, og det er derfor afgørende, at alle medlemsstater parallelt med ikrafttrædelsen af rammeafgørelsen ratificerer denne konvention.

Ændring 8

Forslag til rammeafgørelse — ændringsretsakt Betragtning 14

(14) Den Europæiske Union overholder de principper, der anerkendes i artikel 6, stk. 2, i traktaten om Den Europæiske Union, og som afspejles i Den Europæiske Unions charter om grundlæggende rettigheder, særlig kapitel II og VI. Intet i denne rammeafgørelse kan fortolkes på en måde, som indskrænker eller er til hinder for de grundlæggende frihedsrettigheder som f.eks. ytringsfrihed, forsamlings- og foreningsfrihed og ret til respekt for privatliv og familieliv, herunder retten til respekt for brevhemmeligheden. (14) Den Europæiske Union overholder de principper, der anerkendes i artikel 6, stk. 2, i traktaten om Den Europæiske Union, og som afspejles i Den Europæiske Unions charter om grundlæggende rettigheder, særlig kapitel II og VI. Intet i denne rammeafgørelse kan fortolkes på en måde, som indskrænker eller er til hinder for de grundlæggende frihedsrettigheder som f.eks. ytringsfrihed, forsamlings- og foreningsfrihed , pressefrihed og andre mediers ytringsfrihed og ret til respekt for privatliv og familieliv, herunder retten til respekt for brevhemmeligheden , som også omfatter indholdet i e-mail og andre former for elektronisk post .

Ændring 9

Forlag til rammeafgørelse — ændringsretsakt Betragtning 15

(15) Offentlig opfordring til at begå terrorhandlinger, rekruttering til at begå terrorhandlinger og oplæring i at begå terrorhandlinger er forsætlige forbrydelser. Intet i denne rammeafgørelse kan derfor fortolkes på en måde, som indskrænker eller er til hinder for udbredelse af oplysninger til videnskabelige eller akademiske formål eller rapporteringsformål. Fremsættelsen af radikale, polemiske eller kontroversielle holdninger i den offentlige debat om følsomme politiske spørgsmål, herunder terrorisme, falder uden for anvendelsesområdet for denne rammeafgørelse og specielt definitionen af offentlig opfordring til at begå terrorhandlinger. (15) Offentlig tilskyndelse til at begå terrorhandlinger, rekruttering til at begå terrorhandlinger og oplæring i at begå terrorhandlinger er forsætlige forbrydelser. Intet i denne rammeafgørelse kan derfor fortolkes på en måde, som indskrænker eller er til hinder for udbredelse af oplysninger til videnskabelige , akademiske eller kunstneriske formål eller rapporteringsformål. Fremsættelsen af radikale, polemiske eller kontroversielle holdninger i den offentlige debat om følsomme politiske spørgsmål, herunder terrorisme, falder uden for anvendelsesområdet for denne rammeafgørelse og specielt definitionen af offentlig tilskyndelse til at begå terrorhandlinger.

Ændring 10

Forslag til rammeafgørelse — ændringsretsakt Betragtning 15 a (ny)

(15a) Kriminaliseringen af de handlinger der er omhandlet i denne rammeafgørelse, bør ske på en sådan måde, at den er proportionel med de legitime tilsigtede mål, nødvendig og passende i et demokratisk samfund samt ikkediskriminerende; i særdeleshed bør den være forenelig med EU's charter om grundlæggende rettigheder og den europæiske konvention til beskyttelse af menneskerettigheder og grundlæggende frihedsrettigheder.

Ændring 11

Forslag til rammeafgørelse — ændringsretsakt Artikel 1 - nr. -1 (nyt) Rammeafgørelse 2002/475/RIA Artikel 1 - stk. 2

- 1) Artikel 1, stk. 2, affattes således: 2. Denne rammeafgørelse indebærer ingen ændring af pligten til at respektere de grundlæggende rettigheder og de grundlæggende retsprincipper, således som de er knæsat i artikel 6 i traktaten om Den Europæiske Union, i Den Europæiske Unions charter om grundlæggende rettigheder og i den europæiske konvention til beskyttelse af menneskerettigheder og grundlæggende rettigheder .

Ændring 12

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 1 — litraa

a) »offentlig opfordring til at begå en terrorhandling«: at udbrede eller på anden måde gøre en meddelelse til offentligheden tilgængelig med forsæt til at tilskynde nogen til at begå en af de i artikel 1, stk. 1, litra a) til h), omhandlede handlinger, hvor denne adfærd, uanset om der derved direkte plæderes for terrorhandlinger eller ej, medfører fare for, at der begås en eller flere terrorhandlinger a) »offentlig tilskyndelse til at begå en terrorhandling«: at udbrede eller på anden måde gøre en meddelelse til offentligheden tilgængelig , der tydeligt og med forsæt plæderer for at begå en af de i artikel 1, stk. 1, litra a) til h), omhandlede strafbare handlinger, hvor denne adfærd umiskendeligt medfører fare for, at der begås en eller flere terrorhandlinger

Ændring 13

Forslag til rammeafgørelse — ændringsretsakt Artikel 1 - nr. 1 Rammeafgørelse 2002/475/RIA Artikel 3 - stk. 1 - litrab

b) »rekruttering til at begå terrorhandlinger«: at hverve en anden person til at begå en af de i artikel 1, stk. 1, eller i artikel 2, stk. 2, omhandlede handlinger; b) »rekruttering til at begå terrorhandlinger«: forsætligt at hverve en anden person til at begå en af de i artikel 1, stk. 1, litra a)-h), eller i artikel 2, stk. 2, omhandlede strafbare handlinger;

Ændring 14

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 1 — litrac

c) »oplæring i at begå terrorhandlinger«: at give undervisning i fremstilling eller brug af sprængstoffer, skydevåben eller andre våben eller skadelige eller farlige stoffer eller i andre konkrete metoder eller teknikker med henblik på at udføre en af de i artikel 1, stk. 1, omhandlede handlinger med viden om, at det er hensigten, at de givne færdigheder skal bruges til dette formål. c) »oplæring i at begå terrorhandlinger«: at give undervisning i fremstilling eller brug af sprængstoffer, skydevåben eller andre våben eller skadelige eller farlige stoffer eller i andre konkrete metoder eller teknikker med henblik på at udføre en af de i artikel 1, stk. 1, litra a)-h), omhandlede strafbare handlinger med viden om, at det er hensigten, at de givne færdigheder skal bruges til dette formål.

Ændring 15

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 2 — litrad

d) tyveri af særlig grov beskaffenhed begået med det formål at begå en af de i artikel 1, stk. 1, omhandlede handlinger d) tyveri af særlig grov beskaffenhed begået med det formål at begå en af de i artikel 1, stk. 1, omhandlede strafbare handlinger

Ændring 16

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 2 — litrae

e) afpresning med henblik på at begå en af de i artikel 1, stk. 1, omhandlede handlinger e) afpresning med henblik på at begå en af de i artikel 1, stk. 1, omhandlede strafbare handlinger

Ændring 17

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 2 — litraf

f) fremstilling af falske administrative dokumenter med det formål at begå en af de handlinger, der er omhandlet i artikel 1, stk. 1, litra a) til h), samt i artikel 2, stk. 2, litra b). f) fremstilling af falske administrative dokumenter med det formål at begå en af de strafbare handlinger, der er omhandlet i artikel 1, stk. 1, litra a) til h), samt i artikel 2, stk. 2, litra b).

Ændring 18

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 3 a (nyt)

3a. Medlemsstaterne sikrer, at kriminaliseringen af de handlinger, der er omhandlet i stk. 2, litra a)-c), i denne artikel, sker under behørig hensyntagen til de forpligtelser i forbindelse med ytringsfrihed og foreningsfrihed, som medlemsstaterne er bundet af, navnlig forpligtelser vedrørende pressefrihed og ytringsfrihed i andre medier, og i respekt for brevhemmeligheden, som også omfatter indholdet i e-mail og andre former for elektronisk post. Kriminaliseringen af handlingerne i stk. 2, litra a)-c), må ikke indskrænke eller være til hinder for udbredelse af oplysninger med videnskabeligt, akademisk, kunstnerisk eller rapporteringsmæssigt formål eller fremsættelse af radikale, polemiske eller kontroversielle synspunkter i den offentlige debat om følsomme politiske spørgsmål, herunder terrorisme.

Ændring 19

Forlag til rammeafgørelse — ændringsretsakt Artikel 1 — nr. 1 Rammeafgørelse 2002/475/JAI Artikel 3 — stk. 3 b (nyt)

3b. Medlemsstaterne sørger endvidere for, at kriminaliseringen af handlingerne i stk. 2, litra a)-c), i nærværende artikel, sker på en måde, der er proportionel med den strafbare handlings beskaffenhed og de nærmere omstændigheder ved den, under hensyntagen til de legitime forfulgte mål og deres nødvendighed i et demokratisk samfund, og som udelukker enhver vilkårlighed, forskelsbehandling og racisme.

Ændring 20

Forlag til rammeafgørelse — ændringsretsakt Artikel 1 — nr. 3 Rammeafgørelse 2002/475/JAI Artikel 9 — stk. 1 a